31.1.2022
3.5.3.2.
MT
Il-Ġurnal Uffiċjali tal-Unjoni Ewropea
L 20/227
Termal solari Is-sħana mir-radjazzjoni tax-xemx (id-dawl tax-xemx) sfruttata għal finijiet ta’ enerġija utli.
Bħala eżempju, din tinkludi l-impjanti termoelettriċi solari u s-sistemi attivi tal-produzzjoni tal-ilma sħun sanitarju jew tattisħin tal-ispazju fil-binjiet.
Din il-produzzjoni tal-enerġija hija s-sħana disponibbli għall-mezz tattrasferiment tas-sħana, jiġifieri l-enerġija inċidentali solari mingħajr it-telf ottiku u tal-kolletturi.
L-enerġija solari maqbuda minn sistemi passivi tat-tisħin, tat-tkessiħ u tat-tidwil tal-bini ma għandhiex tiġi inkluża; għandha tiġi inkluża biss l-enerġija solari relatata mas-sistemi attivi.
3.5.4.
MAREA, MEWĠ, OĊEAN
L-enerġija mekkanika dderivata mill-moviment tal-marea, mill-moviment tal-mewġ jew mill-kurrent taloċean u sfruttata għall-ġenerazzjoni tal-elettriku.
3.5.5.
RIĦ
L-enerġija kinetika tar-riħ sfruttata għall-ġenerazzjoni tal-elettriku fit-turbini tar-riħ.
Ir-riħ huwa prodott aggregat ugwali għas-somma ta’ riħ fuq l-art u riħ lil hinn mill-kosta.
3.5.5.1.
Riħ fuq l-art Il-produzzjoni tal-elettriku mir-riħ f’postijiet fuq l-art (internament, inkluż il-lagi u ilmijiet interni oħra).
3.5.5.2.
Riħ lil hinn mill-kosta Il-produzzjoni ta’ elettriku f’postijiet lil hinn mill-kosta (eż. baħar, oċean u gżejjer artifiċjali).
Fir-rigward talproduzzjoni tar-riħ lil hinn mill-kosta ’il barra mill-ilmijiet territorjali tat-territorju kkonċernat, jenħtieġ li jitqiesu l-installazzjonijiet kollha li jinsabu fiż-żona ekonomika esklussiva ta’ pajjiż.
3.5.6.
SKART INDUSTRIJALI (IL-PORZJON MHUX RINNOVABBLI)
Għandu jiġi rrapportat l-iskart b’oriġini industrijali mhux rinnovabbli li jiġi maħruq direttament f’installaz­ zjonijiet speċifiċi għal finijiet ta’ enerġija sinifikanti.
Jenħtieġ li l-kwantità tal-fjuwil użat tiġi rrapportata fuq bażi ta’ valur kalorifiku nett.
L-iskart inċinerat mingħajr irkupru ta’ enerġija hu eskluż.
Jenħtieġ li l-porzjon rinnovabbli tal-iskart industrijali jiġi rrapportat fil-kategorija tal-bijofjuwils li tiddeskrivih l-aħjar.
3.5.7.
SKART MUNIĊIPALI:
L-iskart iġġenerat mid-djar, mill-isptarijiet u mis-settur terzjarju (b’mod ġenerali l-iskart kollu li jixbah l-iskart mid-djar), li jinħaraq direttament f’installazzjonijiet speċifiċi għal finijiet ta’ enerġija sinifikanti.
Jenħtieġ li l-kwantità tal-fjuwil użat tiġi rrapportata fuq bażi ta’ valur kalorifiku nett.
L-iskart inċinerat mingħajr irkupru ta’ enerġija hu eskluż.
L-iskart muniċipali hu prodott aggregat ugwali għas-somma totali tal-iskart muniċipali rinnovabbli u l-iskart muniċipali mhux rinnovabbli.
3.5.7.1.
Skart muniċipali rinnovabbli Il-porzjon tal-iskart muniċipali li għandu oriġini bijoloġika.
3.5.7.2.
Skart muniċipali mhux rinnovabbli Il-porzjon tal-iskart muniċipali li għandu oriġini mhux bijoloġika.
3.5.8.
BIJOFJUWILS
Il-bijofjuwils huma prodott aggregat ugwali għas-somma totali ta’ bijofjuwils solidi, bijogass u bijofjuwils likwidi.
Il-bijofjuwils użati għal finijiet mhux ta’ enerġija huma esklużi mill-ambitu tal-istatistika dwar l-enerġija (pereżempju l-injam użat għall-kostruzzjoni jew għall-għamara, il-bijolubrikanti għal lubrikazzjoni tal-magni u l-bijobitumen użat għall-kisi tal-uċuħ tat-toroq).
3.5.8.1.
Bijofjuwils solidi Ikopru l-materjal organiku solidu, mhux fossili b’oriġini bijoloġika (magħruf ukoll bħala l-bijomassa) li jista’ jintuża bħala fjuwil għall-produzzjoni tas-sħana jew għall-ġenerazzjoni tal-elettriku.
Il-bijofjuwils solidi huma prodott aggregat ugwali għas-somma totali ta’ faħam tal-kannol, injam li jintuża bħala fjuwil, residwi u prodotti sekondarji tal-injam, likur iswed, bagasse, skart mill-annimali, materjali u residwi veġetali oħra u frazzjoni rinnovabbli tal-iskart industrijali.